بنیامین مارشەمعوون

بنیامین مارشەمعوونی نۆزدەیەم (١٨٨٧ – ٣ی ئازاری ١٩١٨) () یان بنیامین XIX شەمعوون، و بە مارشەمعوون ناسراوە؛ وەک ١١٧یەمین کاسۆلیکۆس‒پاتریارکی کەنیسەی ڕۆژھەڵات کاری کردووە.

 ژیان 
لە ساڵی ١٨٨٧ لە گوندی قۆچانیس لە پارێزگای ھەکاری، ئیمپراتۆریەتیی عوسمانی (ئێستا باکووری کوردستان) لەدایکبووە. باوکی ناوی ئێشای بوو، برای شەمعوونی شازدەیەم بوو، دایکی ناوی ئاسیات بوو، شەش خوشک و برای ھەبوو: ئیشایا، زایا، پاولۆس (کە شوێنی گرتەوە وەک پاتریارک)، داود، ھورمز، سوورما.

لە یەکەمی ئازاری ١٩٠٣ لەلایەن مامی، پاتریارکی کاسۆلیکەوە، وەک میترۆپۆلیتانێک پیرۆز کرا، کە ئەویش لە ١٦ی ئازاری ١٩٠٣ کۆچی دوایی کرد. تەمەنی ھەژدە ساڵ بوو کاتێک ئەو پۆستەی بەدەست ھێنا و بۆ ماوەی ١٥ ساڵ مایەوە.

 کوژران 
لە ٣ی ئازاری ١٩١٨ مارشەمعوون لەگەڵ ١٥٠ پاسەوانەکەی لەلایەن سمکۆی شکاک (ئیسماعیل ئاغا شکاک) سەرکردەی کورد، لە شارۆچکەی کوھناشەھر لە سەڵماس (ڕۆژھەڵاتی کوردستان) لەژێر ئاڵاکەی خۆیدا کوژرا (بڕوانە کۆمەڵکوژی ئاشوورییەکان).Reforging a Forgotten History: Iraq and the Assyrians in the Twentieth Century by Sargon Donabed. Edinburgh University Press.

 وتەکانی 
 «مەحاڵە من و گەلەکەم دوای بینینی ئەو ھەموو دڕندەییانەی کە لەلایەن حکومەتەکانەوە بەرامبەر گەلی ئاشووری کراوە، ڕادەست بین؛ براکەم یەکە، گەلەکەم زۆرە، پێم باشترە براکەم لەدەست بدەم بەڵام نەتەوەکەم ھەر بوونی ھەبێت».Mar Benyamin 

 بەستەرە دەرەکییەکان 
 پێگەی فەرمی کەنیسەی ئاشووری ڕۆژھەڵات
 پاتریاک مارشەمعوون

 سەرچاوەکان 

پۆل:ئاشوورییەکانی عوسمانی
پۆل:مردووانی ١٩١٨
پۆل:لەدایکبووانی ١٨٨٧
پۆل:ئاشوورییەکان
پۆل:ئاشوور
پۆل:ئێران
پۆل:عێراق